Un tânăr a sărit gardul și a încercat să intre cu forța în Palatul Parlamentului. Explicația halucinantă dată polițiștilor
Data publicării:
Un tânăr de 25 de ani a încercat să intre cu forța în Palatul Parlamentului, vineri dimineața, după ce a sărit gardul care împrejmuiește clădirea. După ce a fost imobilizat, le-a spus polițiștilor că își dorea doar să facă o vizită.
Bărbatul, originar din Galați, a sărit gardul din jurul Parlamentului, dar a fost prins și imobilizat de jandarmi.
Întrebat de ce a recurs la acest gest, intrusul ar fi spus apoi că tot ce și-a dorit a fost să viziteze Casa Poporului, unde sunt, printre altele, Senatul și Camera Deputaților.
Nu a explicat de ce nu a ales o cale normală de intrare, care presupune și un filtru de securitate.
Pentru fapta sa, tânărul a fost amendat cu 500 de lei.